12. Ændring af Korsholm Skoles og Søndervangskolens distrikt efter endt høring (Åben)
Tidl. politisk behandling BY, 26.01.21, pkt. 7, BY, 22.06.21, pkt. 11 
Forventet sagsgang
BS-U, ØK, BY
Lovgrundlag
Folkeskoleloven
SAGENS INDHOLD
Byrådet skal i denne sag tage stilling til forslag om udvidelse af Korsholm Skoles distrikt med et mindre 
område af [adresse] (området omkring [adresse]) efter endt høring ved de implicerede 
skolebestyrelser. Der henvises til bilaget ”Analyse af scenarier for elevgrundlaget på [adresse]”, som 
danner grundlag for forslaget.
Det forventede fremtidige elevgrundlag på [adresse] er svagt faldende. Børn og Kultur har derfor 
analyseret forskellige scenarier, der kan styrke elevgrundlaget på [adresse]. Scenarierne omfatter 
en udvidelse af Korsholm Skoles distrikt, en udvidelse af skolen med udskolingsklasser samt en 
kombination heraf. 
Byrådet behandlede 26. januar 2021 et kommissorium for en analyse af de fremtidige udviklingsmuligheder 
for Korsholm Skole og Korsholm Børneunivers. Det blev her besluttet at opdele analysen i to faser: 

En analyse af forskellige scenarier, der kan sikre et bæredygtigt elevgrundlag for Korsholm Skole. 
Analysens resultater danner grundlag for nærværende sag.

En analyse af mulige bygningsscenarier for Korsholm Skole og Korsholm Børneunivers, der sikrer 
moderne dag- og skoletilbud, som lever op til nutidige bygningsmæssige standarder for arbejdsmiljø, 
undervisning og pædagogik. Denne analyse igangsættes hurtigst muligt med inddragelse af 
bestyrelser og med ekstern rådgiver med henblik på at skitsere en varig bygningsmæssig løsning for 
skole og dagtilbud. Byrådet vil blive præsenteret for resultaterne i maj-juni 2022, hvorefter der 
udarbejdes anlægsforslag til Budget 2023-26.
VURDERING
Med afsæt i analysen af elevscenarier vurderer Børn og Kultur, at en udvidelse af Korsholm Skoles distrikt 
med området omkring [adresse] i [adresse] distrikt, samt fortsat 0.-6. årgang på [adresse] 
Skole, er mest hensigtsmæssig:

Korsholm Skole er den geografisk mest nærliggende skole for elever bosat i området omkring 
Skjoldelev. 

Kun få nuværende elever bosat i [adresse] har valgt den nuværende distriktsskole 
Søndervangskolen, hvorfor udvidelsen ikke vil have større konsekvenser for Søndervangskolen.

En udvidelse med området omkring [adresse] vurderes at give en mindre stigning i elevtallet på 
Korsholm Skole. Klassestørrelsen forventes derfor forbedret på nye årgange startende fra skoleåret 
2022/23. 

Udvidelsen forventes ikke at indebære en risiko for, at nye årgange vil kræve to spor. Dette er 
derimod en risiko ved en større udvidelse af skoledistriktet, der inkluderer Julius Mortensen og Gyda Ravn.
Børn og Kultur vurderer, at det ikke er hensigtsmæssigt at udvide Korsholm Skole 
Sagsnr. EMN-2020-33373
DokID: 2480498
Sagsbehandler hpje
Byråd
28-09-2021 19:00
med 7.-9. årgang:

En overbygning vurderes ikke i sig selv at styrke elevtallet i den enkelte klasse.

Elevtallet i udskolingsklasser forventes at blive meget lille, særligt på 8. og 9. årgang (selv med 
udvidelse med [adresse]).
Ovenstående vurdering fremgik af den sagsfremstilling, som Byrådet tog stilling til, da forslaget blev sendt 
i høring 22. juni 2021. 
ØKONOMI
Der må forventes en merudgift på ca. 90.000 kr. årligt til transport i en overgangsperiode, da elever fra 
området, der i dag går på distriktsskolen [adresse], skal sikres transport frem til, at de forlader 
skolen.
Merudgiften afhænger af, hvor mange elever der vælger den ny distriktsskole og dermed er 
kørselsberettigede, samt hvor de præcist er bosat, idet en del af området dækkes af en regionalbus mellem 
Sabro og Foldby, der går gennem [adresse].  
INDDRAGELSE
Skolebestyrelsen ved Korsholm Skole og forældrerepræsentanter fra Korsholm Børneunivers, har været 
inddraget i forbindelse med udarbejdelsen af ”Analyse af scenarier for elevgrundlaget på [adresse]”.
Byrådet besluttede 22. juni 2021 at sende forslaget i høring ved skolebestyrelserne for Korsholm Skole og 
Søndervangskolen samt ved Præstemarkskolen, der er distriktsskole for overbygningseleverne fra 
Korsholm Skole. Skolebestyrelserne havde følgende bemærkninger:

Skolebestyrelsen på [adresse] bakker op om analysens indhold og er enige i dens 
konklusioner.

Skolebestyrelsen ved Søndervangskolen stiller spørgsmål ved, om det er nødvendigt at ændre 
[adresse] skoledistrikt, om de foreslåede ændringer faktisk vil give det ønskede resultat, og om 
rapporten dækker alle tænkelige løsninger. Bestyrelsen råder Byrådet til at undlade at ændre 
distriktet, og i stedet undersøge, hvorfor størstedelen af de 30 pct. af eleverne, der fravælger 
distriktsskolen, vælger Hinnerup Friskole, samt at overveje at udvide Korsholm Skole med en 
udskoling. Bestyrelsen vurderer, at området måske er for lille til at have to små skoler, og at det med 
fordel kan undersøges, om skoledistriktet skal tildeles en eller flere af de omkringliggende større 
skoler.

Skolebestyrelsen ved Præstemarkskolen har ingen bemærkninger.
Skolebestyrelsernes høringssvar er vedlagt som bilag.
Børn og Kultur bemærker til Søndervangskolens høringssvar, at analysen alene har skullet belyse 
forskellige scenarier, der kan sikre et bæredygtigt elevgrundlag for Korsholm Skole. Det er dermed en 
grundforudsætning for analysen, at der fortsat skal være en folkeskole i området. Børn og Kultur henviser 
til analysen, der viser, at ændringen af skoledistriktet med området omkring [adresse], sandsynligvis vil 
tilføre et mindre, men ikke ubetydeligt antal nye elever til Korsholm Skole. Det fremgår også, at [adresse] 
Skole på de fleste fremtidige årgange skal tiltrække en større andel af elevgrundlaget i deres skoledistrikt 
for at nå en klassekvotient på 20-25 elever. En udvidelse af Korsholm Skole med en overbygning vil som 
nævnt ovenfor ikke være en bæredygtig løsning: Det er usikkert, hvorvidt en overbygning vil få flere til at 
vælge skolen, og selv hvis det er tilfældet, risikerer man stadig at få uhensigtsmæssigt små 
udskolingsklasser.
INDSTILLING
Direktøren for Børn og Kultur indstiller til Byrådet:
1.
At Korsholm Skoles distrikt udvides med området omkring [adresse].
BESLUTNING
Børne- og Skoleudvalget, 8. september 2021:
Fraværende: Ingen
Indstilles godkendt.
Økonomiudvalget, 21. september 2021:
Fraværende: Ingen
Indstilles godkendt.  
Byrådet, 28. september 2021:
Fraværende: Elisabeth Thorsen og Karsten Simonsen.
Godkendt.
Bilag
1.
Analyse af scenarier for elevgrundlaget på [adresse] (2430710)
2.
Skolebestyrelsernes høringssvar (2463860)
